**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 34/2019**

**ΑΔΑ:** 6ΙΛΒΩΨΑ-Δ43



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 6ο/2019 Της 20Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Αποδοχή δωρεών για το Κοινωνικό Παντοπωλείο. ’’**

*Στην Άρτα, σήμερα, 20-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***3295/15-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος***  **6. *Βλάχος Μιχαήλ*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

Πρόεδρος εισηγούμενος το 2ο τακτικό θέμα:  **Αποδοχή δωρεών για το Κοινωνικό Παντοπωλείο.** είπε τα εξής: Η Δ/νση Κοινωνικής Μέριμνας με έγγραφά της μας ενημέρωσε για τις δωρεές των εταιρειών Ελληνικές Υπεραγορές Σκλαβενίτης και ΜΕΓΑ Α.Ε. Προϊόντα ατομικής υγιεινής.

Παρακαλώ, σύμφωνα με το ν.3852/2010(άρθρο 72, παρ.1,εδάφιο η) να αποδεχθείτε τις παραπάνω δωρεές για το Κοινωνικό Παντοπωλείο- Παροχή Συσσιτίου.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006, Ν.3852/2010, και την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την αποδοχή δωρεών από τις εταιρείες ως κάτωθι:

**1.** **Ελληνικές Υπεραγορές Σκλαβενίτης Α.Ε.Ε.**

Δωροεπιταγές συνολικής αξίας 300€ (15 δωροεπιταγές των 20€ έκαστη) για την στήριξη του Κοινωνικού Παντοπωλείου/Παροχής Συσσιτίου του Δήμου Αρταίων.

Τις δωροεπιταγές παρέλαβε στις 8/2/2019 ο Συντονιστής του Κοινωνικού Παντοπωλείου κος Ντάφλος Κωνσταντίνος (Κοινωνικός Λειτουργός) από την Υπεύθυνη του Καταστήματος κυρία Μπαφατάκη Γεωργία με το υπ. αριθμ. 281/2019 Πρωτόκολλο παραλαβής και έχουν αύξοντα αριθμό από 92001114 έως και 92001128.

Οι δωροεπιταγές μπορούν να χρησιμοποιηθούν για την αγορά προϊόντων ίσης ή μεγαλύτερης αξίας από καταστήματα που λειτουργούν υπό τα σήματα της εταιρείας «Ελληνικές Υπεραγορές Σκλαβενίτης Α.Ε.Ε.» και δεν είναι δυνατή η ανταλλαγή τους με χρήματα. Από την παράδοση των δωροεπιταγών η εταιρεία «Ελληνικές Υπεραγορές Σκλαβενίτης Α.Ε.Ε.» δε φέρει καμιά ευθύνη σε περίπτωση απώλειας, κλοπής ή καταστροφής. Κατά την προσκόμιση των δωροεπιταγών δεν πραγματοποιείται κανενός είδους ταυτοπροσωπία.

**2.** **ΜΕΓΑ Α.Ε. Προϊόντα Ατομικής Υγιεινής**

|  |  |  |  |  |
| --- | --- | --- | --- | --- |
| **ΚΩΔ** | **ΠΕΡΙΓΡΑΦΗ** | **ΚΙΒ** | **ΤΕΜ/ ΚΙΒ** | **ΣΥΝΟΛΙΚΑ**  **ΤΕΜΑΧΙΑ** |
| 0635Δ | ΣΕΡΒ.ED UP HDRY SUPER ECONOMY PACK 18 (CENTER) | 1 | 24 | 24 |
| 8383Ν | ΥΠΟΣΕΝΤΟΝΑ SANI FRESH 15 | 5 | 6 | 30 |
| 8917 | ΠΑΝΕΣ ΒΡΑΚ. BABYLINO PANTS BOY JUNIOR N5 12-18KG/18 | 5 | 6 | 30 |

Η αποστολή θα πραγματοποιηθεί το προσεχές διάστημα στις εγκαταστάσεις του Κοινωνικού Παντοπωλείου στη διεύθυνση Αρτινών Πεσόντων  Τ.Κ. 47132 Άρτα.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 34 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*