**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 31 /2019**

**ΑΔΑ:** ΨΚΗΥΩΨΑ-73Χ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 6ο/2019 Της 20Ης ΦΕΒΡΟΥΑΡΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ανάδειξης προσωρινού αναδόχου της προμήθειας: Προμήθεια υλικών για συντήρηση κτιρίων, λοιπών εγκαταστάσεων κλπ Δήμου Αρταίων ’’**

*Στην Άρτα, σήμερα, 20-02-2019 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***3295/15-02-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Σιαφάκας Χριστόφορος***  ***3. Ζέρβας Κων-νος***  ***4. Λιλής Γεώργιος***  ***5. Χαρακλιάς Κων/νος***  **6. *Βλάχος Μιχαήλ*** | **ΑΠΟΝΤΕΣ**  ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι ο Γενικός Γραμματέας του Δήμου κ. Σερβετάς Ηλίας και η Ειδική Συνεργάτης του Δημάρχου κ. Σφαλτού Χαρίκλεια*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Επιτροπή έκανε δεκτή πρόταση του Προέδρου της να συζητηθούν (5) έκτακτα θέματα.*

Ο κ. Πρόεδρος εισηγούμενος το 4ο έκτακτο θέμα: **Έγκριση ή μη πρακτικού ανάδειξης προσωρινού αναδόχου της προμήθειας: Προμήθεια υλικών για συντήρηση κτιρίων, λοιπών εγκαταστάσεων κλπ Δήμου Αρταίων.** έθεσε υπόψη της επιτροπής το από 18-2-2019 πρακτικό της επιτροπής διαγωνισμού που αφορά ανάδειξη προσωρινού αναδόχου για την ανωτέρω προμήθεια και το οποίο έχει ως εξής: Στην Άρτα και στα γραφεία της ΤΥΔ, σήμερα 18/02/2019 ημέρα Δευτέρα και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κα. Ρίζου Ευαγγελία ως πρόεδρο και κο Γιαμούρη Ευάγγελο και κα. Γκανιάτσα Ευαγγελία ως μέλη, για να προβεί στη διεξαγωγή του επαναληπτικού συνοπτικού μειοδοτικού διαγωνισμού με κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει της τιμής (χαμηλότερη τιμή), για την ανάδειξη οικονομικού φορέα για την «**προμήθεια υλικών για συντήρηση κτιρίων, λοιπών εγκαταστάσεων κ.λ.π. Δήμου Αρταίων»**.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την με αριθμ. 28/2018 μελέτη **προμήθειας υλικών για συντήρηση κτιρίων, λοιπών εγκαταστάσεων κ.λ.π. Δήμου Αρταίων**
3. Την υπ’ αριθμ. 499/2018 Απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της διακήρυξης
4. Την υπ’ αριθμ. 24761/17-10-2018 Διακήρυξη Συνοπτικού Διαγωνισμού
5. Την υπ’ αριθμ. 566/2018 Απόφαση Οικονομικής Επιτροπής για την ματαίωση του διαγωνισμού στην ομάδα 4η – Σιδηρουργικά και την επανάληψή του με τους ίδιους όρους
6. Την υπ’ αριθμ. 2377/2019 Διακήρυξη επαναληπτικού συνοπτικού Διαγωνισμού

ΔΕΧΘΗΚΕ

* Έναν (1) κλειστό φάκελο προσφοράς της εταιρείας ΝΙΚΟΛΑΟΣ ΦΑΝΤΗΣ & ΣΙΑ Ε.Ε. από τον νόμιμο εκπρόσωπό του Νικόλαο Φάντη για την παραπάνω προμήθεια.

* Έναν (1) κλειστό φάκελο προσφοράς της εταιρείας ΣΥΡΜΑΚ Α.Ε. ο οποίος κατατέθηκε στο τμήμα πρωτοκόλλου την Παρασκευή 15-2-2019 και έλαβε αρ. πρωτ. 3305.

Η Επιτροπή αποσφράγισε τα δικαιολογητικά συμμετοχής και διαπιστώθηκε ότι οι εταιρείες είχαν τα νόμιμα και τυπικά προσόντα. Κατόπιν αποσφραγίστηκαν οι φάκελοι των τεχνικών προσφορών και διαπιστώθηκε ότι οι τεχνικές τους προδιαγραφές ήταν σύμφωνες με τις εγκεκριμένες τεχνικές προδιαγραφές της μελέτης.

Ύστερα η Επιτροπή προχώρησε στην αποσφράγιση των οικονομικών προσφορών των συμμετεχόντων στο διαγωνισμό και αφού προέβη στους απαιτούμενους ελέγχους διαπίστωσε τα εξής:

**« ΠΡΟΜΗΘΕΙΑ ΥΛΙΚΩΝ ΓΙΑ ΣΥΝΤΗΡΗΣΗ ΚΤΙΡΙΩΝ, ΛΟΙΠΩΝ ΕΓΚΑΤΑΣΤΑΣΕΩΝ Κ.Λ.Π. ΔΗΜΟΥ ΑΡΤΑΙΩΝ» ομάδα 4η – Σιδηρουργικά προϋπολογισμού ομάδας 7.760,00** **€ χωρίς ΦΠΑ**

|  |  |
| --- | --- |
| **ΔΙΑΓΩΝΙΖΟΜΕΝΟΣ** | **ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ)** |
| ΝΙΚΟΛΑΟΣ ΦΑΝΤΗΣ & ΣΙΑ Ε.Ε. | **7.556,10€** |
| ΣΥΡΜΑΚ Α.Ε. | **7.449,30€** |

**Η Επιτροπή γνωμοδοτεί** προς την Οικονομική Επιτροπή για την ανάδειξη της εταιρείας ΣΥΡΜΑΚ Α.Ε. ως προσωρινής αναδόχου του διαγωνισμού γιατην **προμήθεια** **υλικών για συντήρηση κτιρίων, λοιπών εγκαταστάσεων κ.λ.π. Δήμου Αρταίων»** **ομάδα 4η – Σιδηρουργικά** έναντι ποσού **7.449,30€** χωρίς τον ΦΠΑ 24% διότι προσέφερε την χαμηλότερη τιμή.

.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 18-2-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 18-2-2019 πρακτικό της επιτροπής διαγωνισμού για την προμήθεια**: Προμήθεια υλικών για συντήρηση κτιρίων, λοιπών εγκαταστάσεων κλπ Δήμου Αρταίων** που αφορά την ανάδειξη προσωρινού αναδόχου ως κατωτέρω:

Την ανάδειξη της εταιρείας **ΣΥΡΜΑΚ Α.Ε.** ως προσωρινής αναδόχου για την **4η ομάδα – Σιδηρουργικά** έναντι ποσού **7.449,30€** χωρίς τον ΦΠΑ 24% διότι προσέφερε την χαμηλότερη τιμή.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 31 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*